钦定古今图书集成/明伦汇编/闺媛典/第163卷 > 许绍周妻舒氏
## 钦定古今图书集成/明伦汇编/闺媛典/第163卷 > 许绍周妻舒氏

按《黟县志》：舒氏，名德音，副使崇功长女，大参许天赠
孙绍周妻。功初见周，喜其不凡，既而闻有隐疾，大不
安，使人微探氏志。氏曰：“人生赋命自天，亦何能改？”遂
决。年十八归许，岁馀，生一女。周疾笃至狂，氏逊顺奉
事十馀年。及周亡，抚孤女，谨守所遗，以付嗣子。年六
十有八终。